|  |  |  |
| --- | --- | --- |
| **בנק ישראל**דוברות והסברה כלכלית | C:\Users\U240\AppData\Local\Microsoft\Windows\INetCache\Content.Word\Logo Bank of Israel 2 color.png | ‏י"ז כסלו, תשפ"ג‏11 דצמבר, 2022 |

הודעה לעיתונות:

**בנק ישראל מייעל את החיבור של חברות פינטק וגופים נוספים למערכות התשלומים**

החל מסוף השנה יפורסמו לציבור מועדים בהם גופים חדשים, לרבות חברות פינטק, ביגטק, אגודות אשראי וחיסכון[[1]](#footnote-1) וגופי בנקאות רלוונטיים נוספים, יוכלו להתחבר לתשתיות של זה״ב, מס״ב ושב״א, שבעבר היו נחלת הבנקים המסורתיים בלבד. הגישה למערכות התשלומים תאפשר לגופים מצטרפים חדשים להציע שירותי תשלום לציבור. אותם גופים צפויים להיעזר בתשתיות על מנת להציע שירותים פיננסיים נוספים.

בנק ישראל הנחה היום את מפעילי מערכות התשלומים המבוקרות הבאים, לפרסם את מועדי חלונות הכניסה[[2]](#footnote-2) של השנתיים הבאות:

|  |  |
| --- | --- |
| מפעיל המערכת | המערכת |
| בנק ישראל | זה"ב- זיכויים והעברות בזמן אמת |
| מס"ב | זיכויים, חיובים והעברות תשלומים |
| תשלומים מידיים (Faster Payments) |
| שב"א | מתג כרטיסי חיוב (אשראית) |
| מכשירי בנק אוטומטיים (ATM) |

**מנהל מחלקת מערכות תשלומים וסליקה, מר עודד סלומי**: "בעקבות הנחיה של בנק ישראל, שחקנים חדשים יוכלו לתאם מראש מועד כניסה למערכות התשלומים, מבין המועדים האפשריים שייקבעו. עם בחירת מועד כניסה כאמור תוגדר תכנית עליה לאוויר אשר תכלול את השלבים בתהליך ולוחות זמנים ליישום, ובכך יוכל השחקן להיערך מראש לתחילת פעילותו ולייעל את פעילותו ופעילות שוק התשלומים".

1. הכוונה ל"אגודות פיקדון ואשראי", שמוכרות לציבור הרחב בשם "אגודות אשראי וחיסכון". [↑](#footnote-ref-1)
2. "חלונות הכניסה" אלו המועדים שבהם גופים חדשים יכולים להתחבר למערכות התשלומים. [↑](#footnote-ref-2)